Foto: KUN.UZ «Uzbekistan Airways» AJ 2021 yil 4 iyuldan boshlab Urganch – Istanbul – Urganch yo‘nalishi bo‘yicha muntazam qatnovlarni tiklamoqda. Parvozlar haftada bir marta yakshanba kunlari amalga oshiriladi. Urganch – Istanbul yo‘nalishida aviachipta 2 935 000 so‘mdan, Urganch – Istanbul – Urganch yo‘nalishi bo‘yicha aviachipta narxi esa 4 282 000 so‘mdan boshlanadi. Qayd etilishicha, aviachiptalarni aviakompaniyaning rasmiy saytidan, Uzbekistan Airways Sales filialidan yoki aviakompaniya agentlaridan xarid qilish mumkin.